Am Dunstig sind mir dänn wiedermal uf e Reis. Dasmal isch Stadt vo de Liebi - Paris- a de Reihe gsi. Also scho langsam gnüss ich's, wänn s'Flugzüg schub git, s'Wasser um mich ume nach hindere druckt wird und huiii ab gahts id Luft! Bim Heicho vo Paris häts dänn aber e chli gschüttlet i de Luft, das find ich dänn nüm ganz so lääs. Aber es isch alles guet cho und de Papi hät eus wieder fescht i d'Arme chöne neh. Am Abig hät den de Papi am Mami es neuis Namensbuech, wo mer vom  Grandpapa übercho händ, präsentiert. Es isch unglaublich, wie komischi Näme das es git. Ich hoffe eifach fest, dass mini Eltere chli Gschmack händ!